ERW โบรกแนะสะสม รับท่องเที่ยวฟื้น-ไตรมาส 4/65 เข้า High season เคาะเป้า 4.90 บ.
ERW โบรกแนะสะสม รับท่องเที่ยวฟื้น-ไตรมาส 4/65 เข้า High season เคาะเป้า 4.90 บ. พร้อมลุ้นปี 66 เทิร์นอะราวด์
ERW โบรกแนะสะสม รับท่องเที่ยวฟื้น-ไตรมาส 4/65 เข้า High season เคาะเป้า 4.90 บ.
2 พ.ย. 2565

บล.โนมูระ พัฒนสิน ระบุในบทวิเคราะห์วันนี้ (1 พ.ย.65) ว่า บริษัท ดิ เอราวัณ กรุ๊ป จำกัด (มหาชน) หรือ ERW แนะนำราคาเป้าหมาย 4.90 บาท แนวโน้มนักท่องเที่ยวที่ทยอยเร่งตัว มีโอกาสสูงกว่าเป้าหมาย 10 ล้านคน สะท้อนจากแนวโน้ม Occupancy rate และ Revpar ที่ฟื้นตัวต่อเนื่องทั้งโรงแรมไทย และฟิลิปปินส์
ขณะที่แผนเติบโตระยะกลาง ยังเน้นเปิด Hop Inn ไทย ต่อเนื่อง เป้า 100 แห่งในปี 2568 จากปัจจุบัน 50 แห่ง คาดแนวโน้มกำไร ไตรมาส 3/2565 ขาดทุนสุทธิที่ 35  ล้านบาท (ไตรมาส 3/2564 ขาดทุนสุทธิ 624  ล้านบาท และไตรมาส 2/2565 ขาดทุนสุทธิ 151 ล้านบาท) โดยรวมมองผลประกอบการจะเริ่มกลับมากำไรช่วงไตรมาส 1/2566 และคาดกำไรปี 2566 ที่ 409 ล้านบาทจากขาดทุนสุทธิ 427 ล้านบาท ในปี 2565
ด้านราคาหุ้นมองเป็นจุดทยอยสะสมรับการท่องเที่ยวฟื้นตัว โดยหุ้นซื้อขาย PER23F ที่ 50 เท่า โดยมีปัจจัยบวกการท่องเที่ยวแห่งประเทศไทย (ททท.) เตรียมเสนอ ครม. เราเที่ยวด้วยกันเฟส 5 และแนวโน้มนักท่องเที่ยวฟื้นตัว และจะเข้า High season ไตรมาส 4/2565 และไตรมาส 1/2566